**RUN AND ORIENTEERING DRUSKININKAI**

**NUOSTATAI**

**Perkelta renginio data iš 2020-04-04–05 į 2020-06-20–21**

**1. BENDROJI DALIS**

Druskininkų sporto centras kartu su asociacija „Sporto renginiai“ 2020 m. birželio 20 - 21 dienomis rengia tarptautinę Druskininkų sporto šventę (pusmaratonį).

**2. TIKSLAI IR UŽDAVINIAI**

* Skatinti užsieniečių domėjimąsi Lietuva bei Druskininkais.
* Plėtoti ryšius su kitais miestais, rengiančius bėgimo varžybas.
* Populiarinti bėgimą ir lengvąją atletiką Lietuvoje.
* Gausinti masinių renginių kiekį Druskininkuose. Didinti rajono gyventojų aktyvumą.
* Skatinti bėgimą, kaip sveiką gyvenimo būdą.
* Išaiškinti pajėgiausius įvairių amžių grupių bėgikus bei orientacininkus.

**3. RENGINIO ORGANIZATORIŲ ATSAKOMYBĖ IR PAREIGOS**

* Registruoti renginio dalyvius, pagaminti ir išduoti numerius.
* Išmatuoti ir sertifikuoti trasą bei techniškai paruošti ją varžyboms pagal Tarptautinės lengvosios atletikos varžybų rengimo taisykles ir plento bėgimo asociacijos (AIMS) keliamus reikalavimus.
* Reklamuoti renginį bei vykdyti viešųjų ryšių kampaniją, siekiant populiarinti pusmaratonį ir sutraukti kuo didesnį skaičių dalyvių.
* Apriboti arba visai sustabdyti eismą gatvėse, kuriose vyks Druskininkų pusmaratonio varžybos ir kiti su juo susiję renginiai.

**4. VARŽYBŲ NUOTOLIAI**

* pusmaratonis (21,097 km) + orientavimasis bėgte pasirinktinai ~10 km. optimaliu maršrutu\*;
* 10,5 km bėgimas + orientavimasis bėgte pasirinktinai ~5 km. optimaliu maršrutu\*;
* 4 ratų bėgimas (papildoma rungtis pagal dalyvių pageidavimą – 42 km);
* estafetės 2×10,5 km bėgimas – [taškų skaičiavimo sistema](http://sportorenginiai.lt/lt/renginiai/smm-taure-reglamentas-2020-01-25/)
* 5 km bėgimas;
* 1 km bėgimas;
* didysis labirintas;
* mažasis labirintas.

\* – dalyvauti abiejose rungtyse nėra privaloma.

**5. VARŽYBŲ VIETA IR LAIKAS**

*2020 m. birželio 20 d., Druskininkai, Pramogų aikštė*

* 11.00 val. – pusmaratonis (21,097 km);
* 11.00 val. – estafetė 2×10,5 km;
* 11.00 val. – 10,5 km;
* 11.00 val. – 4 ratų bėgimas;
* 13.45 val. – 1 km;
* 14.00 val. – 5 km.

*2020 m. birželio 20 d. Druskininkai, Pramogų aikštė*

* 11.00 val. – orientavimasis bėgte pasirinktinai ~10 km. ir ~5 km;
* 11.00 val. – kitos orientacinės rungtys.

neturintiems orientacinio bėgimo sportident kortelės, nuoma – 1 euras  (prieš startą)

**6. LAIKO LIMITAS**

* 4 ratų bėgimas  – 5 val.
* Pusmaratonio – 3 val.
* 5 km – 1 val.
* 1 km rungties dalyviams laikas nefiksuojamas.

Varžybų dieną 16.00 val. laiko matavimo elektroninė sistema bus išjungta ir laikas nebus fiksuojamas. 16.00 val. bus atidarytos miesto gatvės ir už bėgikų saugumą maratono trasoje organizatoriai nebeatsakys.

* 10 km orientavimosi bėgte – 2 val.
* 5 km orientavimosi bėgte – 1 val.

**7. DALYVIAI**

* Varžybose gali dalyvauti visi norintys, užpildę dalyvio kortelę. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų, tai patvirtinę savo parašu. Bėgikai, atsiimdami numerį, privalo turėti asmens dokumentą. Už nepilnamečius, dalyvaujančius renginyje atsako jų tėvai, globėjai arba treneris.
* Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo naudoti rinkodaros tikslais.
* 1 km rungtyje, gali dalyvauti gimę 2008 m. ir jaunesni vaikai bei juos lydintis asmenys.
* 10,5 km ir 5 km rungtyse gali dalyvauti visi norintys.
* Varžybose gali dalyvauti ir dalyviai, turintys negalią, jei jų turima negalia netrukdo įveikti konkrečios renginio trasos ir ji jiems yra pritaikyta. Dalyvis, norėdamas startuoti konkretaus renginio vienoje iš rungčių, privalo pateikti gydytojų pažymą, kad jam galima dalyvauti bėgimo varžybose. Dalyviams, turintiems negalią, suteikiama 50 % nuolaida startiniam mokesčiui. Dėll dalyvavimo renginyje, registracijos ir nuolaidos dalyvis privalo kreiptis el. paštu [info@sportorenginiai.lt](mailto:info@sportorenginiai.lt)
* *Registruojant estafetę registracijos formoje skiltyje – Komanda, būtina savo ir komandos draugo nurodyti IDENTIŠKUS komandos pavadinimus.*
* Pusmaratonio rungtyje gali dalyvauti asmenys, gimę ne vėliau kaip 2002 metais.

**Pusmaratonio dalyvių amžiaus grupės:**

|  |  |  |  |
| --- | --- | --- | --- |
| Vyrai | | Moterys | |
| V | 2002 ir vyresni | M | 2002 ir vyresnės |
| V40 | 1971-1980 | M40 | 1971-1980 |
| V50 | 1961-1970 | M50 | 1961-1970 |
| V60 | 1951-1960 | M60 | 1951-1960 |
| V70 | 1950 ir vyresni | M70 | 1950 ir vyresnės |

**8. SPECIALIOS SĄLYGOS IR APRIBOJIMAI**

* Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.
* Jei užsiregistravęs dalyvis nori keisti rungtį į trumpesnę, jis turi sumokėti rungties keitimo mokestį – 6 Eur. Norint keisti rungtį į ilgesnę – reikia primokėti startinio mokesčio skirtumą, pagal mokėjimo dienos galiojantį rungties startinį mokestį.
* Kiekvienas dalyvis, varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje.
* Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.
* Dalyviams varžybų metu draudžiama naudotis bet kokia asmenine palyda. Pažeidusieji šią taisyklę dalyviai bus diskvalifikuojami.
* Renginio metu draudžiama trasoje vedžiotis bet kokius gyvūnus.
* Kiekvienas bėgimo dalyvis turi prisitvirtinti laiko matavimo elektroninę mikroschemą ant dalyvio numerio (išskyrus rungtis kuriuose nefiksuojamas laikas). Dalyvių, kurie neprisitvirtino arba netinkamai prisitvirtino laiko matavimo elektroninę mikroschemą, laikas fiksuojamas nebus ir tokie dalyviai nebus įtraukti į varžybų protokolą.
* Varžybų dalyviams nors, kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.
* Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 30 eurų mokestį, kuris grąžinamas tik tuo atveju, jeigu apeliacinė komisija (maratono direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.

**9. SPECIALŪS PUNKTAI TRASOJE**

Trasoje bus įrengti maitinimo punktai, kuriuose varžybų dalyviams bus dalinami energetiniai gėrimai, vanduo, vaisiai.

**10. RENGINIO MEDALIS**

Druskininkų pusmaratonio ir Eurovaistinės Trakų pusmaratonio renginių cinklui bus pagamintas specialus bendras medalis, atspindintis konkretų renginį bei renginių ciklą bei padalintas į dvi dalis. Finišavus viename iš minėtų pusmaratonių, po finišo jūs gausite konkrečiam renginiui skirtą medalio dalį. Finišavus visuose abejuose renginiuose, surinksite pilną medalį.

**11. APDOVANOJIMAI**

***4 ratų bėgimo rungties apdovanojimai:***

* 1 – 3 vietas užėmę vyrai ir moterys apdovanojami rėmėjų dovanomis
* Visiems, pasiekusiems finišą per kontrolinį laiką, dovanojami atminimo medaliai.

***Pusmaratonio + 10 km orientavimosi bėgte rungties apdovanojimai:***

*Rungties dalyvių vietų nustatymo tvarka:*

* Dalyvis privalo startuoti ir finišuoti abejose rungtyse;
* Abiejų rungčių rezultatai sumuojami;
* Dalyvių vieta nustatoma pagal abiejų rungčių pasiektą rezultatą;

a) 1–3 vietas užėmę vyrai ir moterys apdovanojami taurėmis bei piniginiais prizais (piniginiai prizai bus pervedami į dalyvio banko sąskaitą).

* 1 vieta – 300 eurų
* 2 vieta – 200 eurų
* 3 vieta – 100 eurų

b) Visiems 21,097 km bėgikams pasiekusiems finišą per kontrolinį laiką, dovanojami atminimo medaliai.

c) Dviejų pusmaratonių (be orientacinio bėgimo) taurės įskaitoje amžiaus grupių (V – V70 ir M – M70) prizininkai po antro renginio bus apdovanoti specialiais prizais.

[***Taškų skaičiavimo sistema***](http://sportorenginiai.lt/lt/wp-content/uploads/2013/11/Dviej%C5%B3-pusmaratoni%C5%B3-taisykles_Lietuvi%C5%B3-angl%C5%B3-kalbomis-2019.12.191.pdf)

[***Registracija į abu renginius su nuolaida***](http://sportorenginiai.lt/registracija/50)

***10,5 km bėgimo  + 5 km orientavimosi bėgte apdovanojimai:***

*Rungties dalyvių vietų nustatymo tvarka:*

* Dalyvis privalo startuoti ir finišuoti abejose rungtyse;
* Abiejų rungčių rezultatai sumuojami;
* Dalyvių vieta nustatoma pagal abiejų rungčių pasiektą rezultatą;

a) 1–3 vietas užėmę vyrai ir moterys apdovanojami rėmėjų dovanomis.

b) Visiems 10,5 km bėgikams pasiekusiems finišą dovanojami atminimo medaliai.

***5 km  bėgimo rungties apdovanojimai:***

* 1–3 vietas užėmę vyrai ir moterys apdovanojami rėmėjų dovanomis (informuosime vėliau)
* Visiems, pasiekusiems finišą per kontrolinį laiką, dovanojami atminimo medaliai.

***2×10,5 km estafetės  rungties apdovanojimai:***

* 1–3 vietas užėmusios komandos apdovanojamos rėmėjų dovanomis
* Visiems, pasiekusiems finišą per kontrolinį laiką, dovanojami atminimo medaliai.

**Estafetės metinės įskaitos TAISYKLĖS ir REZULTATAI**

***1 km rungties apdovanojimai:***

Visiems dalyviams, pasiekusiems finišą, įteikiami atminimo medaliai.

**12. DALYVIŲ STARTINIS MOKESTIS**

***4 ratų bėgimo rungties rungties*** dalyviams nustatomas šis starto mokestis:

* užsiregistravusiems iki 2020 m. vasario 29 d. – 20 Eur;
* užsiregistravusiems 2020 m. kovo 1 d. – kovo 31 d. – 25 Eur;
* užsiregistravusiems 2020 m. balandžio 1 d. – balandžio 4 d. – 30 Eur;

***Pusmaratonio + 10 km orientavimosi bėgte rungties*** dalyviams nustatomas šis starto mokestis:

* užsiregistravusiems iki 2020 m. vasario 29 d. – 15 Eur;
* užsiregistravusiems 2020 m. kovo 1 d. – kovo 31 d. – 17 Eur;
* užsiregistravusiems 2020 m. balandžio 1 d. – balandžio 4 d. – 19 Eur;

***10,5 km bėgimo + 5 km orientavimosi bėgte rungčių*** dalyviams nustatomas šis starto mokestis:

* užsiregistravusiems iki 2020 m. vasario 29 d. – 9 Eur;
* užsiregistravusiems 2020 m. kovo 1 d. – kovo 31 d. – 12 Eur;
* užsiregistravusiems 2020 m. balandžio 1 d. – balandžio 4 d. – 15 Eur.

***Estafetės rungties*** dalyviams nustatomas šis starto mokestis:

* užsiregistravusiems iki 2020 m. vasario 29 d. – 7 Eur; (komandos nariui);
* užsiregistravusiems 2020 m. kovo 1 d. – kovo 31 d. – 8 Eur. (komandos nariui);
* užsiregistravusiems 2020 m. balandžio 1 d. – balandžio 4 d. – 10 Eur. (komandos nariui);

***5 km bėgimo rungties*** dalyviams nustatomas šis starto mokestis:

* užsiregistravusiems iki 2020 m. vasario 29 d. – 9 Eur;
* užsiregistravusiems 2020 m. kovo 1 d. – kovo 31 d. – 12 Eur;
* užsiregistravusiems 2020 m. balandžio 1 d. – balandžio 4 d. – 15 Eur.

***1 km rungties*** dalyviams nustatomas šis starto mokestis:

* 1. Vaikams iki 12 metų (2008 m ir jaunesni), registracija nemokama (dėl nemokamos registracijos kreiptis – [info@sportorenginiai.lt](mailto:info@sportorenginiai.lt)). Nemokama registracija galioja  iki kovo 22 d.
* užsiregistravusiems 2020 m. kovo 23 d. – balandžio 4 d. – 5 Eur;
* Visiems kitiems registracijos kaina – 5 Eur.

Dalyvio startinis mokestis pervedamas į Asociacijos SPORTO RENGINIAI atsiskaitomąją sąskaitą – LT55 7300 0101 0353 7642 AB Swedbank arba per Paysera mokėjimų sistemą.

Jei užsiregistravęs asmuo per 7 darbo dienas nesumoka nurodyto starto mokesčio, jis automatiškai šalinamas iš užsiregistravusių dalyvių sąrašų. Toks dalyvis, norėdamas dalyvauti, privalo registruotis iš naujo. Mokėjimas turi būti vykdomas pagal mokėjimo dieną nustatytą starto mokesčio tarifą. Sumokėjus netinkamą starto mokestį, jis nebus užskaitomas!

***Dalyvio startinis mokestis negrąžinamas ir neperleidžiamas kitam dalyviui.***

**13. DALYVIŲ REGISTRAVIMAS IR NUMERIŲ IŠDAVIMAS**

Visi dalyviai registruojasi internetinėje svetainėje – [www.druskininkairun.lt](http://www.druskininkairun.lt/)

Registracija internetinėje svetainėje vyksta iki 2020 m. balandžio 3 d. 24.00 val. Dalyvių numerius ir laiko matavimo elektronines mikroschemas atsiimti bus galima:

Balandžio 3–4 d. numerius galėsite atsiimti Druskininkuose – apie tikslią vietą ir laiką informuosime vėliau.

**14. VARŽYBŲ TRASA**

**Pusė maratono** – 2 ratai, 10,5 km – 1 ratas, estafetė 2 dalyviai bėga po 1 ratą – 10,5 km:

Pramogų aikštė, Nemuno krantinė, dviračių takas „Žvaigždžių orbita“ Vilniaus alėja, Pramogų aikštė.

**5 km** – 1 ratas:

Pramogų aikštė, Vilniaus alėja, dviračių takas „Žvaigždžių orbita, Vilniaus alėja, Pramogų aikštė.

**1 km** – 1 ratas:

Pramogų aikštė, Vilniaus alėja, Pramogų aikštė.

Orientavimasis bėgte – Pramogų aikštė ir miesto apylinkės.

**15. ASMENS DUOMENŲ TVARKYMAS**

1. Asociacija „Sporto renginiai“, juridinio asmens kodas: 301119747, buveinės adresas: Parko g. 2 Juodšiliai, Vilniaus r. [info@sportorenginiai.lt](mailto:info@sportorenginiai.lt) , yra duomenų valdytojas, atsakingas už asmenų, dalyvaujančių „Druskininkų pusmaratonis“ renginyje, pateiktų duomenų rinkimą ir tvarkymą.
2. Asociacija „Sporto renginiai“ taip pat yra interneto svetainės [www.druskininkairun.lt](http://www.druskininkairun.lt/) valdytojas.
3. Dalyviai duomenis pateikia užpildydami registracijos formą [www.druskininkairun.lt](http://www.druskininkairun.lt/) svetainėje. Šie duomenys tvarkomi teisėtu duomenų valdytojo interesu – „Druskininkų pusmaratonis“ renginio organizavimo, jo įgyvendinimo ir dalyvio dalyvavimo jame tikslais:

3.1. informacija apie vardą, pavardę, gimimo datą, taip pat apmokėjimo už registraciją duomenys yra tvarkomi dalyvio paslaugų pirkimo (užregistravimo) dalyvaujant renginyje apdorojimui, administravimui;

3.2. informacija apie telefono ryšio numerį, el. pašto adresą, gimimo datą, lytį, šalį, miestą, taip pat duomenys apie pasiektus rezultatus renginyje (laiką, užimtą vietą) tvarkomi informavimo ir renginio organizavimo tikslais (aktualiai informacijai apie renginį išsiųsti, rezultatams ir laimėtojui nustatyti, apdovanojimams parengti, nustatyti kategorijas, kuriose dalyvaujama renginyje (pagal lytį, amžių), ir kt.);

3.3. informacija apie dalyvio vardą, pavardę ir el. pašto adresą taip pat tvarkoma tiesioginės rinkodaros tikslu, jeigu dalyvis su tuo iš anksto sutinka.

1. Dalyvis turi pateikti 3.1. ir 3.2. p. nurodytus duomenis registracijai įvykdyti bei įgyvendinant renginio tikslus.
2. Duomenys apie dalyvio vardą, pavardę, amžiaus grupę, lytį, pasiektus rezultatus (laiką, užimtą vietą), taip pat miestą ir šalį yra viešai skelbiami internetinėje svetainėje adresu [www.druskininkairun.lt](http://www.druskininkairun.lt/) Siekiant užtikrinti rezultatų skaidrumą, registruodamasis dalyvauti renginyje, dalyvis automatiškai sutinka, kad šie duomenys būtų viešai skelbiami internetinėje svetainėje.
3. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą laisvai ir be atskiro sutikimo naudotų rinkodaros tikslais, pvz., socialiniuose tinkluose, internetinėje svetainėje ir kt.
4. Dalyvio duomenys saugomi:

7.1. duomenys apie dalyvio telefono ryšio numerį, el. pašto adresą – 5 metus nuo dalyvio užsiregistravimo dalyvauti renginyje dienos;

7.2. duomenys apie dalyvio vardą, pavardę, gimimo datą, lytį, šalį, miestą, taip pat duomenys apie pasiektus rezultatus renginyje (laiką, užimtą vietą) – statistikos/istoriniais tikslais ir nėra ištrinami;

7.3. duomenys apie dalyvio vardą, pavardę, telefono ryšio numerį, el. pašto adresą tiesioginės rinkodaros tikslu – 5 metus nuo tokio sutikimo davimo.

1. Dalyvis turi teisę prašyti, kad asociacija „Sporto renginiai“ leistų susipažinti su dalyvio asmens duomenimis ir juos ištaisytų arba ištrintų, arba apribotų duomenų tvarkymą.
2. Jeigu duomenys yra tvarkomi tiesioginės rinkodaros tikslu, dalyvis turi teisę bet kada nesutikti su tokiu duomenų tvarkymu. Šią teisę dalyvis gali įgyvendinti informavęs el. pašto adresu [info@sportorenginiai.lt](mailto:info@sportorenginiai.lt)
3. Dalyvis turi teisę pateikti skundą Valstybinei duomenų apsaugos inspekcijai dėl asociacijos „Sporto renginiai“ veiksmų (neveikimo), kuriais, dalyvio nuomone, yra pažeidžiamos teisės aktų nuostatos.

[***PRIVATUMO POLITIKOS TAISYKLĖS***](http://sportorenginiai.lt/lt/renginiai/privatumo-politikos-taisykles/)***yra neatsiejama nuostatų dalis***